Kvinne omkom da betongkloss traff bil på dansk motorvei
– Vi har allerede nå valgt å gå ut med opplysninger om hvordan ulykken skjedde i håp om at det er noen der ute som kan hjelpe til med opplysninger slik at vi kan finne gjerningsmannen eller gjerningsmennene, skriver vaktsjef Mie Brøchner ved Fyns politi i en pressemelding. At politiet har startet drapsetterforskning, skyldes steinenes vekt, opplyser etterforskningsleder Michael Lichtenstein ved Fyns politi til nyhetsbyrået Ritzau. – Når man kaster så tunge steiner mot frontruten til en bil, mener vi at man forutser at noen kan dø av det, sier han.Det var en 33 år gammel tysk kvinne fra Recklinghausen i Nordrhein-Westfalen som mistet livet, ifølge tysk politi. Hennes 36 år gamle mann ble alvorlig skadet, mens deres fem år gamle sønn som satt i baksetet, fikk lettere skader. Familien kjørte vestover i retning mot Jylland da bilen like før klokken 04 natt til søndag ble truffet av det politiet beskriver som en stor betongkloss. Politiet i Fyn har søndag ettermiddag offentliggjort bilder av en stein og en betongkloss som de mener ble kastet fra broen. Den ene er en brostein som veier 9,5 kilo, mens det andre er en spesialstein, som politiet ønsker flere opplysninger om. Denne veier omtrent 30 kilo, og er 42 x 31 x 17 centimeter. Den har også en fordypning formet som en «L» på den ene siden. Motorveien ble stengt i flere timer etter ulykken, men ble åpnet igjen klokken 08. Dansk avis: Mann spyttet på flyktningerEn kveld i januar ble en annen familie rammet av en 30 kilo tung betonghelle, som tilsynelatende ble kastet fra samme bru. Moren fikk hodeskade, mens faren slapp uskadet unna. Politiet kalte det «nærmest et mirakel» at familien ikke kom alvorlig til skade. Betonghellene ble spredt utover motorveien, og flere andre biler kjørte over dem, men heller ingen andre ble alvorlig skadet i hendelsen. Den gang regnet politiet med at betonghellene hadde falt fra en bil, en lastebil eller en trillebår. (VG/NTB)
En tysk kvinne mistet livet da en bil med en familie ble truffet av en betongkloss som ble kastet ned på en motorvei i Danmark. Politiet betegner hendelsen som drap.